**P.nr.45/18**

**NË EMËR TË POPULLIT**

**GJYKATA THEMELORE NË PRIZREN – DEGA NË DRAGASH,** nga gjyqtari Bekri Vehapi me bashkëpunëtorin profesional Gjelbrim Gërdellaj, në lëndën penale kundër të akuzuarit Sh. K. nga fsh. R. – Komuna Dragash, i akuzuar sipas aktakuzës PP/II.nr.707-10/18 të dt. 13.03.2018, për shkak të veprës penale kanosje nga neni 185 par. 2 të Kodit Penal, pas mbajtjes së shqyrtimit fillestar në prezencën e prokurorit të shtetit Milot Krasniqi dhe të akuzuarit Sh. K., me dt. 17.01.2019, publikisht mori dhe shpalli këtë:

**A K T GJ Y K I M**

**Ndaj të akuzuarit:**

**SH. K.,** nga i ati I. dhe e ëma S., e lindur B., i lindur më…, në fsh. R., Komuna Dragash, ku dhe jeton, me profesion tregtar, ka të kryer shkollën e mesme, i gjendjes së mesme ekonomike, shqiptar, shtetas i Republikës së Kosovës.

**ËSHTË FAJTOR**

Se me datën 11.03.2018, rreth orës 21:45 minuta, në fshatin R., Komuna e Dragashit, në shtëpinë e tij familjare, i pandehuri Sh. K. me qëllim i kanos anëtaret e familjes, të dëmtuarat bashkëshortën A. K. dhe vajzën B. H., në atë mënyrë që i pandehuri kishte hyrë në shtëpi i nervozuar, duke i kanosur me fjalë: “ Lëshone shtëpinë, nuk më duhesh më, shko, do të fluturon koka”, me ç’rast tek e dëmtuara shkaktojnë frikë, ankth dhe pasiguri për jetën e tyre.

**-Me këto veprime ka kryer veprën penale, kanosja nga neni 185 par. 2 të Kodit nr. 04/L-082 Penal të Republikës së Kosovës.**

Andaj, Gjykata në bazë të nenit 7, 41, 43, 45, 73 dhe nenit 185 par. 2 të KPK-së të akuzuarit i shqipton:

**DËNIM BURGU**

Në kohëzgjatje prej 45 (dyzetepesë) ditësh, në të cilin dënim do të llogaritet koha e kaluar në paraburgim prej datës 12.03.2018 e deri në datë 24.04.2018.

E dëmtuara: A. K. nga fshati R. – Komuna e Dragashit, për realizimin e kërkesës pasurore juridike udhëzohet në kontest të rregullt civil.

I akuzuari obligohet që të paguaj paushallin gjyqësor në shumën prej **20 €** si dhe taksen në emer të kompensimit të viktimave të krimit në shumën prej **30 €,**  krejt këto në afat prej 15 diteve pas plotëfuqishmërisë së këtij aktgjykimi, nën kërcënim të ekzekutimit të dhunshëm.

**A r s y e t i m**

Prokuroria Themelore në Prishtinë, Departamenti i Përgjithshëm, me Aktakuzën PP.nr.707-10/2018 të datës 13.03.2018, ka akuzuar të pandehurin Sh. K., për vepër penale kanosje nga neni 185 par. 1 të KP-së dhe, njëherësh ka propozuar gjykatës që pas administrimit të provave të propozuara, në shqyrtim gjyqësor, të pandehurin t’a shpall fajtor dhe t’a dënojë sipas ligjit.

Gjykata, duke vepruar sipas aktakuzës së lartshënuar në këtë çështje penale, ka mbajtur shqyrtim fillestar, në të cilin i pandehuri Sh. K., i vënë në dijeni të plotë për natyrën, përparësitë dhe pasojat e pranimit të fajsisë, vullnetarisht pranoi fajsinë për veprën penale e cila i vihet në barrë, pranon se ka gabuar, shpreh keqardhje, dhe premton se asnjëherë tjetër nuk do të përsërisë vepër të tillë apo të ngjashme.

Pokurori i shtetit u pajtua me pranimin e fajsisë nga i pandehuri, meqë pranimi është bërë me vullnet të plotë dhe pa presion dhe e njejta është bërë në bazë të të provave të cilat gjenden në aktakuzë.

Pas deklarimit të të pandehurit se ndihet fajtor për veprën penale për të cilën akuzohet dhe, pas marrjes edhe të mendimit të prokurorit, gjykata me aktvendim ka aprovuar pranimin e fajësisë nga i pandehuri, pasi që është bindur se i njëjti, pranimin e ka bërë vullnetarisht duke qenë i vetëdijshëm për pasojat e pranimit të fajësisë, pasi që pranimi mbështetet në faktet e çështjes që përmban akuza dhe në provat e bashkangjitura në shkresat e lëndës.

Gjykata, pas aprovimit të fajësisë së të pandehurit dhe vlerësimit të rrethanave të rastit, konstatoi gjendjen e fakteve që i përmban akuza, nxjerri konkluzion të drejtë dhe të ligjshëm, se në veprimet e të pandehurit, ekzistojnë elementet e veprës penale që i vihet në barrë, të përshkruar si në dispozitiv të këtij aktgjykimi, andaj pasi që më parë gjeti se i pandehuri është penalisht përgjegjës, të njëjtin e shpalli fajtor për veprën penale kanosje nga neni 185 par. 2 të KP-së, dhe i shqiptoi dënim me burgim, të precizuar si në dispozitiv të këtij aktgjykimi.

Me rastin e vendosjes për shqiptimin e denimit ndaj të pandehurit, gjykata pati parasysh të gjitha rrethanat e parapara ligjore, si ato lehtësuese dhe rënduese, si rrethanë veqanërisht lehtësuese pati parasysh pranimin e fajsisë, paraqitjen korrekte dhe të sinqertë në gjykatë, keqardhjen e shprehur dhe premtimin se edhe në të ardhmen nuk do të përsëris asnjë vepër të natyrës së tillë apo të ngjashme, peshën e veprës penale për të cilën parashihet dënim me gjobë ose me burgim deri në 1 (një) vit, andaj edhe organi i akuzës kishte ushtruar aktakuzë kundër të akuzuarit, ndërsa gjykata nuk gjeti asnjë rrethanë rënduese, prandaj duke patur parasysh gjitha këto rrethana, të pandehurit i shqiptoi denim me burgim me bindje se këto rrethana e arsyetojnë qëllimin që ka ky dënim, e cila do të ndikojë që i pandehuri në të ardhmen të mos përsëris vepër penale të natyrës së tillë apo të ngjashme.

Gjykata vendosi që të dëmtuarën ta udhëzoj në kontest të rregullt civil për realizimin e kërkesës pasurore juridike, konform nenit 463 par.2 të KPPK-së.

Vendimi për shpenzimet e procedurës penale, e të paushallit gjyqësor u muarr në kuptim të nenit 450 par. 2 nën parag. 2.6 të KPPK-së.

Sa i përket obligueshmërisë së pagimit të taksës për kompensimin e viktimave të krimit, ky vendim u morr konform nenit 39 të Ligjit nr.05/L-036 për Kompensimin e viktimave të krimit, në fuqi nga data 28.05.2015.

Me sa u tha më lartë, dhe në bazë të nenit 365 të KPP-së, u vendos si në dispozitiv të këtij aktgjykimi.

**GJYKATA THEMELORE NË PRIZREN – DEGA NË DRAGASH**

**P.nr.45/18 i datës 17.01.2019**

**Bashkëpunëtori Profesional, Gjyqtari i vetëm gjykues,**

**Gjelbrim Gërdellaj Bekri Vehapi**

**UDHËZIM JURIDIK**: Kundër këtij aktgjykimi pala e paknaqur ka të drejtë ankese, në afat prej 15 ditësh nga dita e pranimit të të njëjtit, Gjykatës së Apelit në Prishtinë, nëpërmjet kësaj gjykate.